Νίκος Σμαραγδής

Ο Νίκος Σμαραγδής (12 Φεβρουαρίου 1982, Θεσσαλονίκη) είναι παλαίμαχος Έλληνας πετοσφαιριστής που αγωνιζόταν στη θέση του κεντρικού. Είναι ο πρώτος Έλληνας πετοσφαιριστής που κατέκτησε το Πρωτάθλημα Ελλάδας με τέσσερις διαφορετικές ομάδες.

 Καριέρα 
Ο Νίκος Σμαραγδής ξεκίνησε πολύ μικρός την πετοσφαίριση από τις ακαδημίες του Άρη Θεσσαλονίκης το 1996. Στους κιτρινόμαυρους παρέμεινε μέχρι το 1999, χρονιά κατά την οποία μεταπήδησε σε μια άλλη ομάδα της Θεσσαλονίκης τον Π.Α.Ο.Κ., στον οποίο παρέμεινε μέχρι το 2003.

Από το καλοκαίρι του 2003 μέχρι το 2006 αγωνίστηκε με τα χρώματα του Παναθηναϊκού σε Ελλάδα και Ευρώπη, καταφέρνοντας να κατακτήσει δύο Πρωταθλήματα Ελλάδας (2004, 2006). Το καλοκαίρι του 2006 μεταγράφηκε στον Ηρακλή, με τον οποίο αγωνίστηκε επίσης σε Ελλάδα και Ευρώπη, κατακτώντας δύο πρωταθλήματα (2007, 2008) και δύο Σούπερ Καπ (2007, 2008).
Την περίοδο 2009-10 αγωνίστηκε ξανά με τον Παναθηναϊκό, κατακτώντας το Κύπελλο Ελλάδας του 2010, αλλά στο τέλος της περιόδου επέστρεψε στον Ηρακλή Θεσσαλονίκης, με τον οποίο κατέκτησε το Πρωτάθλημα και το Κύπελλο Ελλάδας της περιόδου 2011-12. Το καλοκαίρι του 2012 μεταγράφηκε στον Ολυμπιακό Πειραιώς στον οποίο έμεινε μέχρι τις αρχές του 2015. Με τους ερυθρόλευκους κατέκτησε δύο πρωταθλήματα (2012-13, 2013-14), δύο κύπελλα (2013, 2014) και ένα Λιγκ Καπ (2013). 

Τον Ιανουάριο του 2015 εντάχθηκε στον Φοίνικα Σύρου, στον οποίο παρέμεινε μέχρι τον Ιανουάριο του 2016, οπότε μεταπήδησε και πάλι στον Π.Α.Ο.Κ. Θεσσαλονίκης,Ο Σμαραγδής στον ΠΑΟΚ www.paok24.com  με τον οποίο κατέκτησε το πρωτάθλημα του 2016. Με την κατάκτηση αυτή, έγινε ο πρώτος Έλληνας πετοσφαιριστής που καταφέρνει να κατακτήσει το πρωτάθλημα με τέσσερις διαφορετικές ομάδες. Το 2017 κατέκτησε ξανά το πρωτάθλημα με τον ΠΑΟΚ, φτάνοντας τις εννέα κατακτήσεις και πιάνοντας στη σχετική λίστα τους Κώστα Χριστοφιδέλη και Βασίλη Κουρνέτα. Τον Ιανουάριο του 2018 συμφώνησε να αγωνιστεί για τρίτη φορά με τον Ηρακλή, φτάνοντας ως τον τελικό του Κυπέλλου Ελλάδας (2018).
Το Καλοκαίρι του ίδιου χρόνου έμεινε ελεύθερος και για να διατηρηθεί σε αγωνιστική ετοιμότητα συμμετείχε στις προπονήσεις της Χ.Α.Ν. ΘεσσαλονίκηςΠροπονήσεις του Σμαραγδή με τη ΧΑΝΘ  www.volleyleague.gr/ μέχρι τον Ιανουάριο του 2019, οπότε αποδέχθηκε την πρόταση του Ολυμπιακού Πειραιώς για επιστροφή στην ομάδα του «μεγάλου λιμανιού»,Ο Νίκος Σμαραγδής και πάλι στα «ερυθρόλευκα» old.volleynews.gr  με την οποία κατέκτησε το Λιγκ Καπ, και το Πρωτάθλημα Ελλάδας 2018-19 που αποτέλεσαν και τους τελευταίους τίτλους της μεγάλης καριέρας του.

 Διεθνής καριέρα 
Ο Νίκος Σμαραγδής έχει πραγματοποιήσει με την εθνική ομάδα πετοσφαίρισης της Ελλάδας 195 διεθνείς συμμετοχές.Ατομικές συμμετοχές στην Εθνική Ελλάδας www.volleyball.gr  Έχει συμμετάσχει σε όλες τις διοργανώσεις που έλαβε μέρος η Εθνική Ελλάδας, όπως σε προκριματικούς Ευρωπαϊκών και Παγκόσμιων πρωταθλημάτων, αλλά και σε αγώνες της Ευρωπαϊκής και Παγκόσμιας Λίγκας.

 Συλλογικοί Τίτλοι - Διακρίσεις 
 Διεθνείς διοργανώσεις 
Τσάμπιονς Λιγκ
  2η θέση: 2009 (Ηρακλής Θεσσαλονίκης)Κύπελλο Κορυφαίων Ομάδων (Top Teams Cup)
  3η θέση: 2006 (Παναθηναϊκός Α.Ο.)

π. Κύπελλο CEV - (Τωρινό Τσάλεντζ Καπ)
 4η θέση: 2004 (Παναθηναϊκός Α.Ο.)

 Εθνικά Πρωταθλήματα 10 Πρωταθλήματα Ελλάδας 2003-04, 2005-06 (Παναθηναϊκός Α.Ο.)
 2006-07, 2007-08, 2011-12 (Ηρακλής Θεσσαλονίκης)
 2012-13, 2013-14, 2018-19 (Ολυμπιακός Πειραιώς)
 2015-16, 2016-17 (Π.Α.Ο.Κ. Θεσσαλονίκης)
 2η Θέση 2009-10 (Παναθηναϊκός Α.Ο.)
 2010-11 (Ηρακλής Θεσσαλονίκης)
 3η Θέση 2004-05 (Παναθηναϊκός Α.Ο.)

 Εθνικά Κύπελλα 4 Κύπελλα Ελλάδας
 2010 (Παναθηναϊκός Α.Ο.)
 2012 (Ηρακλής Θεσσαλονίκης)
 2013, 2014 (Ολυμπιακός Πειραιώς)
 2η Θέση
 2006 (Παναθηναϊκός Α.Ο.)
 2011, 2018 (Ηρακλής Θεσσαλονίκης)

2 Λιγκ Καπ Ελλάδας
 2013, 2019 (Ολυμπιακός Πειραιώς)
 2η Θέση
 2016 (Π.Α.Ο.Κ. Θεσσαλονίκης)

'''2 Σούπερ Καπ Ελλάδας
 2007, 2008 (Ηρακλής Θεσσαλονίκης)

 Ατομικές διακρίσεις 
 Πρωτάθλημα Ελλάδας 2008-09: Κορυφαία επτάδα πρωταθλήματος Πολυτιμότερος Παίκτης - Καλύτερη επτάδα Πρωταθλήματος 2008-09 web.archive.org (volleyleague.gr)
 Πρωτάθλημα Ελλάδας 2011-12: Κορυφαία επτάδα πρωταθλήματος Ανασκόπηση Πρωταθλήματος 2011-12 old.volleynews.gr 
 Πρωτάθλημα Ελλάδας 2012-13: Κορυφαία επτάδα πρωταθλήματος Οι κορυφαίοι του Πρωταθλήματος 2012-13 old.volleynews.gr 

 Παραπομπές 

 Εξωτερικοί σύνδεσμοι 
 Νίκος Σμαραγδής: Παρουσίαση - Ατομικά στοιχεία - Ομάδες - Τίτλοι - Διακρίσεις volleybox.net
 Νίκος Σμαραγδής: Ατομικά στοιχεία - Ομάδες - Τίτλοι www.volleyleague.gr
 Νίκος Σμαραγδής: Ατομικά στοιχεία - Ομάδες καριέρας greekvolley.eu
 Νίκος Σμαραγδής: Ευρωπαϊκή παρουσία www-old.cev.eu

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές της εθνικής Ελλάδος
Κατηγορία:Πετοσφαιριστές Άρη
Κατηγορία:Πετοσφαιριστές ΠΑΟΚ
Κατηγορία:Πετοσφαιριστές ΠΑΟ
Κατηγορία:Πετοσφαιριστές Ηρακλή Θεσσαλονίκης
Κατηγορία:Πετοσφαιριστές ΟΣΦΠ
Κατηγορία:Πετοσφαιριστές Φοίνικα Σύρου